Komission asetus (EY) N:o 1164/2002, annettu 28 päivänä kesäkuuta 2002, asetuksen (EY) N:o 1646/2001 muuttamisesta mukauttamistuen ja puhdistusteollisuudelle myönnettävän lisätuen määrän vahvistamiseksi sokerialalla markkinointivuosiksi 2002/2003—2005/2006



Virallinen lehti nro L 170 , 29/06/2002 s. 0048 - 0048



Komission asetus (EY) N:o 1164/2002, annettu 28 päivänä kesäkuuta 2002, asetuksen (EY) N:o 1646/2001 muuttamisesta mukauttamistuen ja puhdistusteollisuudelle myönnettävän lisätuen määrän vahvistamiseksi sokerialalla markkinointivuosiksi 2002/2003-2005/2006 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), sellaisena kuin se on muutettuna komission asetuksella (EY) N:o 680/2002(2), ja erityisesti sen 38 artiklan 6 kohdan, sekä katsoo seuraavaa: (1) Asetuksen (EY) N:o 1260/2001 38 artiklan 1 ja 3 kohdassa säädetään, että markkinointivuosina 2001/2002-2005/2006 etuuskohteluun oikeutetun raa'an ruokosokerin puhdistusteollisuudelle myönnetään yhteisössä interventiotoimenpiteenä mukauttamistukea ja Ranskan merentakaisissa departementeissa tuotetun raa'an ruokosokerin osalta myönnetään lisätukea. (2) Asetuksen 38 artiklan 4 kohdassa säädetään, että mukauttamistukea ja lisätukea voidaan mukauttaa sokerialan taloudellisen kehityksen huomioon ottamiseksi erityisesti valkoisen juurikassokerin valmistusta ja raa'an ruokosokerin puhdistusta koskevien marginaalien osalta. Markkinointivuonna 2000/2001 ja sitä edeltävinä markkinointivuosina mukauttamistuki ja lisätuki vahvistettiin muun muassa voimassa olleen varastointimaksun perusteella. Markkinointivuonna 2001/2002 varastointikustannusten tasausjärjestelmä kumottiin ja kyseiset tuet vahvistettiin olettaen, että mainitun järjestelmän kumoaminen ei vaikuttanut valmistus- ja puhdistusmarginaalien väliseen tasapainoon. Tarkoituksena oli laatia näiden kahden alan taloudellisesta kehityksestä selvitys, jolla varmistettaisiin erityisesti, että kyseisten marginaalien kehitys oikeuttaa ylläpitämään mukautus- ja lisätuet. (3) Tehtyjen analyysien perusteella on päädytty siihen, että tasapainon säilyttämiseksi valkoisen juurikassokerin valmistuksen kanssa on edelleen perusteltua myöntää tukia puhdistusteollisuudelle kaudella, jonka osalta sokerialan hinnat on vahvistettu, eli markkinointivuosina 2002/2003-2005/2006. Vaikuttaa siltä, että markkinointivuodeksi 2001/2002 vahvistettua tukitasoa on mukautettu vastaamaan tilanteen kehitystä erityisesti varastointikustannusten tasausjärjestelmän kumoamisen jälkeen. (4) Sokerin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1646/2001 3 artikla seuraavasti: " 3 artikla 1. Asetuksen (EY) N:o 1260/2001 38 artiklan 1 kohdassa tarkoitetun mukautustuen ja kyseisen asetuksen 38 artiklan 3 kohdassa tarkoitetun lisätuen määrä on markkinointivuosina 2002/2003-2005/2006 saman artiklan 4 kohdassa tarkoitetun tarkistuksen jälkeen 2,92 euroa 100:aa valkoisena sokerina ilmaistua sokerikilogrammaa kohden. 2. Mainittua määrää tarkistetaan asetuksen (EY) N:o 1260/2001 38 artiklan 4 kohdan mukaisesti, jos taloudelliset edellytykset ja erityisesti korkoprosentti, jotka olivat voimassa ensimmäisen vahvistamisen aikana, poikkeavat merkittävästi ennen jonkin kyseessä olevan markkinointivuoden alkua todettavista edellytyksistä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2002. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 104, 20.4.2002, s. 26.